Public procurement notice: Modification Of A Contract/Concession During Its Term
Published: 2018-01-31
Buyer: Ministerstvo financií Slovenskej republiky
Country: SK
Contract type: Services
Procedure: Negotiated without a prior call for competition
CPV classification: 48000000 | 72267100: Maintenance of information technology software
Award criteria: Lowest price

Technical requirements: Predmetom obstarávania je poskytnutie služieb údržby v rámci PSLE na obdobie od 1.1.2017 do 31.12.2017 pre licencie softvéru SAP.
MF SR zabezpečuje softvérové licencie SAP pre potreby spravovaných informačných systémov ako aj pre niektoré jednotlivé orgány verejnej správy. Z hľadiska etablovania tejto platformy sa táto využíva takmer 2 desaťročia. Implementáciou jednotlivých projektov a postupným rozvojom informačných systémov sa tieto stali významnou súčasťou informačnej infraštruktúry MF SR, využívanej pre potreby rezortu, podriadených organizácií ako aj pre projekty MF SR zamerané na informačné systémy v správe MF SR, ktoré využívajú ostatné subjekty verejnej správy predovšetkým v oblasti ekonomických, logistických a manažérskych informačných systémov. Najvýznamnejšie projekty na platforme SAP sú napríklad Štátna pokladnica, Centrálny konsolidačný systém, Informačný systém Finančnej správy, ako aj ekonomický informačný systém v rámci ktorého MF SR zabezpečuje licencie pre MH SR, MŠVVaŠ SR, MZVaEZ SR, MDVaRR SR, MPaRV SR, MŽP SR.
MF SR si kladie za cieľ zefektívniť výdavky vynakladané na licencie a s tým súvisiace výdavky na služby podpory k zakúpeným SAP licenciám, ako aj k licenciám v portfóliu MF SR. Z uvedeného dôvodu ako centrálny obstarávateľ obstaralo poskytovanie týchto služieb pre svoje potreby ako aj pre MV SR a MŠVVaŠ SR, prostredníctvom ekonomicky najvýhodnejšieho typu zmluvy, ktorým je typ zmluvy PSLE (Product Support For Large Enterprises).
Odôvodnením požiadavky obstarávania je priorita zabezpečenia bezporuchovej a bezproblémovej prevádzky Centrálneho konsolidačného systému, Informačného systému Finančnej správy, integrovaných prevádzkovo-ekonomických informačných systémov rezortu MF SR a systémov prevádzkovaných ďalšími orgánmi verejnej správy (ekonomický informačný systém, SOFIA pre vysoké školy, ako i ekonomického informačného systému rezortu MV SR ako i projektu Elektronické služby informačných systémov MV SR na úseku PZ), pre ktoré je potrebné zabezpečiť služby podpory SAP licencií. Z hľadiska identifikácie subjektov ich možno pomenovať ako používateľov pokrývajúcich oblasti rozpočtovania, finančného účtovníctva, účtovníctva investičného majetku, výkazníctva, evidencie a účtovania zásob, autoprevádzky, pokladne, zmlúv a objektov, dodávateľsko-odberateľských vzťahov, finančných operácií, materiálového hospodárstva, evidencie a správy majetku, oblasť personalistiky, zúčtovania miezd a pod.
Súčasne MF SR ako Povinná osoba v zmysle § 3, b) Zákona č. 275/2006 Z. z. o informačných systémoch verejnej správy a o zmene a doplnení niektorých zákonov je povinná zabezpečovať plynulú, bezpečnú a spoľahlivú prevádzku informačných systémov verejnej správy, ktoré sú v ich správe, vrátane organizačného, odborného a technického zabezpečenia. Súčasne je MF SR v zmysle tohto zákona povinné zabezpečovať informačné systémy proti zneužitiu. Tieto ako aj ďalšie povinnosti, ktoré zákon ukladá priamo reflektujú na potrebu kontinuálneho zabezpečenia služieb podpory.
Ukončenie zmluvného vzťahu by po 31.12.2017 mohlo mať za následok v prípade incidentu ohrozenie kritickej infraštruktúry jednotlivých informačných systémov prevádzkovaných na platforme SAP. Taktiež je potrebné brať na zreteľ vzájomnú prepojenosť informačných systémov verejnej správy, nakoľko s tým súvisiaci výpadok služieb by mal dopad ako na interného používateľa, tak potenciálne aj na občana (mohol by sa prejaviť formou nefunkčnosti niektorej časti verejnej správy využívajúcej predmetné technologické produkty.).
Predmetom úprav v Dodatku č. 1 k PSLE Č.2016/260 je predĺženie poskytovania Služieb podpory PSLE Zákazníkovi a Ovládaným osobám, a to po dobu do 30.6.2018 za podmienok uvedených v Zmluve v znení tohto dodatku. Predmetom dodatku je tiež zohľadnenie flexingu (zámeny) softwarových produktov SAP a nadobudnutie štandardného software ako súčasť dodania Služieb podpory PSLE.
Navrhovaný dodatok je v súlade s §18 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Predlžuje trvanie služieb podpory v zmysle existujúcej zmluvy PSLE na obdobie vymedzené od 1.1.2018 do 30.6.2018. Predĺženie poskytovania služieb PSLE v uvedenom rozsahu trvania je nevyhnutné, nakoľko tieto služby neboli zahrnuté do pôvodnej zmluvy a sú poskytované pôvodným dodávateľom SAP Slovensko, s.r.o. a ktoré nemôže dodávať iný dodávateľ. Ďalej z hľadiska v požiadavke detailnejšie uvedených dôvodov je zrejmé, že by neposkytovanie služieb podpory mohlo spôsobiť verejnému obstarávateľovi (ako aj ovládaným osobám, a organizáciám a ďalším, na ktorých by to v prípade incidentu malo vplyv) významné ťažkosti alebo podstatnú duplicitu nákladov.
Uzavretím predmetného Dodatku č. 1 k zmluve sa zabezpečia služby podpory pre softvér SAP v zvýhodnenej sadzbe 17 %, pri ktorej sa dosiahne významná ročná úspora oproti štandardným zmluvám (SAP standard support) nakoľko štandardné zmluvy majú percentuálnu sadzbu na úrovni cca 20-22 %. Služby typu PSLE a PE poskytuje na území Slovenskej republiky výhradne spoločnosť SAP Slovensko s.r.o.
Služby podpory PSLE predstavujú špecifický typ služieb podpory k Software SAP, pričom na ich poskytnutie zo strany SAP je nevyhnutné splnenie vopred stanovených predpodkladov na strane zákazníka. Jedným z takýchto predpokladov je neexistencia mixed landscape. Zákazník musí súhlasiť s dodávaním služieb podpory PSLE, ktoré sa týkajú všetkých jeho licenčných zmlúv vo vzťahu ku každému Software SAP nadobudnutému ako aj nadobúdanému podľa licenčných zmlúv v 1 softvérovom prostredí. Nesplnenie tejto podmienky automaticky vylučuje poskytovanie služieb podpory PSLE a porušenie zmluvy.


Winner: SAP Slovensko s.r.o.